stanford-oval/wikipedia huggingface dataset:
І

| Ukrainian I |
| --- | --- | --- | --- | --- | --- | --- |

อักษรซีริลลิก
| А | Б | В | Г | Ґ | Ѓ | Д |
| Ђ | Е | Ѐ | Ё | Є | Ж | З |
| Ѕ | И | Ѝ | І | Ї | Й | Ј |
| К | Л | Љ | М | Н | Њ | О |
| П | Р | С | Т | Ћ | Ќ | У |
| Ў | Ф | Х | Ц | Ч | Џ | Ш |
| Щ | Ъ | Ы | Ь | Э | Ю | Я |
ไม่ใช่กลุ่มภาษาสลาฟ
| Ӑ | Ӓ | Ә | Ӛ | Ӕ | Ғ | Ҕ |
| Ӻ | Ӷ | Ԁ | Ԃ | Ӗ | Ӂ | Җ |
| Ӝ | Ԅ | Ҙ | Ӟ | Ԑ | Ӡ | Ԇ |
| Ӣ | Ҋ | Ӥ | Қ | Ӄ | Ҡ | Ҟ |
| Ҝ | Ԟ | Ԛ | Ӆ | Ԓ | Ԡ | Ԉ |
| Ԕ | Ӎ | Ӊ | Ң | Ӈ | Ҥ | Ԣ |
| Ԋ | Ӧ | Ө | Ӫ | Ҩ | Ҧ | Ҏ |
| Ԗ | Ҫ | Ԍ | Ҭ | Ԏ | Ӯ | Ӱ |
| Ӳ | Ү | Ұ | Ҳ | Ӽ | Ӿ | Һ |
| Ҵ | Ҷ | Ӵ | Ӌ | Ҹ | Ҽ | Ҿ |
| Ӹ | Ҍ | Ӭ | Ԙ | Ԝ | Ӏ |   |
อักษรซีริลลิกโบราณ
| Ҁ | Ѻ | Ѹ | Ѡ | Ѿ | Ѣ | Ꙓ |
| Ꙗ | Ѥ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ | Ꙟ |   |   |
I (І, і) หรือบางครั้งก็เรียกว่า Decimal I หรือ Dotted I เป็นอักษรหนึ่งในอักษรซีริลลิก มีใช้เฉพาะในภาษาเบลารุส ภาษาคาซัก และภาษายูเครน ใช้แทนเสียงสระ /i/ (อี) เหมือนอักษร И ของภาษารัสเซีย
อักษรนี้มีพัฒนาการมาจากอักษรกรีก ไอโอตา ชื่อเดิมของอักษรนี้คือ i และมีค่าของเลขซีริลลิกเท่ากับ 10
อักษร І เคยใช้เป็นอักษรในภาษารัสเซีย จนถึง พ.ศ. 2461 (ค.ศ. 1918) ได้เกิดการปฏิวัติอักขรวิธีโดยสหภาพโซเวียต อักษรนี้จึงถูกยกเลิกไป แต่ยังคงมีการใช้ในบางประเทศที่แยกตัวออกจากสหภาพโซเวียต
การเปรียบเทียบอักษร

| ภาษา | /ʲ i/ | /i/ | /ɪ/ | /j/ |
| --- | --- | --- | --- | --- |
| ภาษารัสเซีย | — | И,и | — | Й,й |
| ภาษาเซอร์เบีย | — | И,и | — | Ј,ј |
| ภาษาเบลารุส | — | І,і | — | Й,й |
| ภาษายูเครน | Ї,ї | І,і | И,и | Й,й |
ตำแหน่งอักขระ

| ชุดอักขระ | อักษร | ฐานสิบ | ฐานสิบหก |
| --- | --- | --- | --- |
| ยูนิโคด | ตัวใหญ่ | 1030 | U+0406 |
| ยูนิโคด | ตัวเล็ก | 1110 | U+0456 |
| ISO 8859-5 | ตัวใหญ่ | 166 | 0xA6 |
| ISO 8859-5 | ตัวเล็ก | 246 | 0xF6 |
| Windows-1251 | ตัวใหญ่ | 178 | 0xB2 |
| Windows-1251 | ตัวเล็ก | 179 | 0xB3 |
กำยาน

กำยาน อาจหมายถึง วัตถุหอมและพืชที่เป็นต้นกำเนิดดังต่อไปนี้
กำยาน (พืช) หมายถึงพืชหลายชนิดในสกุล Styrax พบได้ในเอเชียตะวันออกและเอเชียตะวันออกเฉียงใต้
กำยาน (เบนโซอินเรซิน) ผลิตภัณฑ์จากต้นกำยานในสกุลข้างต้น
กำยาน (แฟรงคินเซนส์) วัตถุหอมชนิดหนึ่งได้มาจากพืชหลายชนิดในสกุล Boswellia
Storax balsam
กล้วยพันธุ์หนึ่งมีกลิ่นหอม เรียกว่า "กล้วยกำยาน"
Ё

| Yo |
| --- | --- | --- | --- | --- | --- | --- |

อักษรซีริลลิก
| А | Б | В | Г | Ґ | Ѓ | Д |
| Ђ | Е | Ѐ | Ё | Є | Ж | З |
| Ѕ | И | Ѝ | І | Ї | Й | Ј |
| К | Л | Љ | М | Н | Њ | О |
| П | Р | С | Т | Ћ | Ќ | У |
| Ў | Ф | Х | Ц | Ч | Џ | Ш |
| Щ | Ъ | Ы | Ь | Э | Ю | Я |
ไม่ใช่กลุ่มภาษาสลาฟ
| Ӑ | Ӓ | Ә | Ӛ | Ӕ | Ғ | Ҕ |
| Ӻ | Ӷ | Ԁ | Ԃ | Ӗ | Ӂ | Җ |
| Ӝ | Ԅ | Ҙ | Ӟ | Ԑ | Ӡ | Ԇ |
| Ӣ | Ҋ | Ӥ | Қ | Ӄ | Ҡ | Ҟ |
| Ҝ | Ԟ | Ԛ | Ӆ | Ԓ | Ԡ | Ԉ |
| Ԕ | Ӎ | Ӊ | Ң | Ӈ | Ҥ | Ԣ |
| Ԋ | Ӧ | Ө | Ӫ | Ҩ | Ҧ | Ҏ |
| Ԗ | Ҫ | Ԍ | Ҭ | Ԏ | Ӯ | Ӱ |
| Ӳ | Ү | Ұ | Ҳ | Ӽ | Ӿ | Һ |
| Ҵ | Ҷ | Ӵ | Ӌ | Ҹ | Ҽ | Ҿ |
| Ӹ | Ҍ | Ӭ | Ԙ | Ԝ | Ӏ |   |
อักษรซีริลลิกโบราณ
| Ҁ | Ѻ | Ѹ | Ѡ | Ѿ | Ѣ | Ꙓ |
| Ꙗ | Ѥ | Ѧ | Ѫ | Ѩ | Ѭ | Ѯ |
| Ѱ | Ѳ | Ѵ | Ѷ | Ꙟ |   |   |
Yo (Ё, ё) เป็นอักษรตัวหนึ่งในอักษรซีริลลิก และเป็นอักษรตัวที่ 7 ของภาษารัสเซีย อักษรนี้ประดิษฐ์ขึ้นใน พ.ศ. 2340 (ค.ศ. 1797) โดยนักเขียนและนักประวัติศาสตร์ชาวรัสเซีย นิโคไล มิไฮโลวิช คารามซิน (Nikolai Mikhailovich Karamzin) เพื่อลดความสับสนระหว่างการใช้ Е กับ О สำหรับแทนเสียงสระ /o/ ที่ตามหลังพยัญชนะซึ่งถูกอ่านโดยเลื่อนขึ้นไปทางเพดานแข็ง อักษรนี้ใช้ในภาษารัสเซียและภาษาเบลารุส และใช้น้อยครั้งในกลุ่มภาษาสลาวิกอื่นๆ
โดยปกติแล้วอักษร Ё จะออกเสียงเป็น /jo, ʲo/ (โย) แต่เมื่อตามหลังพยัญชนะเสียงเสียดแทรก ฐานปุ่มเหงือก ได้แก่ Ж, Ч, Ш, และ Щ จะออกเสียงเป็น /o/ (โอ) ธรรมดา นอกจากนั้นพยางค์ที่มีอักษรนี้อยู่จะเป็นเสียงเน้นหนักเสมอ (stress)
ลักษณะของ Yo นั้นสามารถระบุได้ว่าเอามาจาก Ye ซึ่งเหมือนอักษรละติน E เว้นแต่ด้านบนจะมีเครื่องหมายเสริมอักษรเป็นจุดสองจุดเรียกว่า umlaut หรือ diaeresis ซึ่งไม่มีที่ใช้ทั่วไปในอักษรอื่นของภาษารัสเซีย เครื่องหมายนี้ถูกใช้เพื่อให้เกิดความแตกต่างกับ Ye เท่านั้น อักษร Ё ได้นำไปใช้ในงานเขียนครั้งแรกเมื่อปลายคริสต์ศตวรรษที่ 18 แต่ก็ไม่ได้ใช้ให้เป็นมาตรฐานจนถึง พ.ศ. 2483-2492 (ค.ศ. 1940-1949) และยังมีคำทับศัพท์มากมายที่ใช้ ЙО แทนอักษร Ё
แม้ว่าหลังจากสงครามโลกครั้งที่สอง อักษร Yo ที่ใช้กันอย่างทั่วไปในงานพิมพ์ ก็ถูกเปลี่ยนไปใช้อักษร Ye เพื่อให้ตัวหนังสือกลมกลืนไปด้วยกัน และปริบทจะเป็นตัวบ่งบอกให้ผู้อ่านเองว่าควรจะออกเสียงอย่างไร แต่การใช้อักษรนี้ยังต้องจำเป็นต้องใช้ในการจัดทำพจนานุกรม หนังสือเรียน หรือตำราสำหรับชาวต่างประเทศ นักประพันธ์และนักวารสารศาสตร์บางท่าน อย่างเช่น อะเลคซันเดอร์ ซอลเจนิซืยน (Aleksandr Solzhenitsyn) หรือ ลีเตราตูร์นายากาเซตา (Literaturnaya Gazeta) ได้จัดพิมพ์หนังสือต่างๆ ด้วยอักษร Yo เสมอ
และความเป็นจริงในการแทนอักษร Yo ด้วยอักษร Ye นั้น มักจะทำให้เกิดความสับสนให้กับผู้ที่ไม่ใช่ชาวรัสเซีย ซึ่งจะเกิดความยุ่งยากในการถ่ายทอดอักษรจากภาษารัสเซีย ปัญหาที่เกิดขึ้นอย่างหนึ่งคือนามสกุลของชาวรัสเซียที่มักจะลงท้ายด้วย -ев (-ev) และ -ёв (-ov) อย่างผู้นำสองท่านที่ชื่อว่า ฮรูชอฟ (Khrushchev) กับ กอร์บาชอฟ (Gorbachev) ซึ่งนามสกุลของท่านนั้นลงท้ายด้วย -ёв และควรจะถ่ายอักษรด้วย -ov
สำหรับภาษาเบลารุส ชาวเบลารุสเห็นว่าการแทนอักษร Yo ด้วยอักษร Ye นั้นไม่เหมาะสม จึงยังคงใช้อักษรนี้เป็นปรกติ
การใช้ในภาษาอื่น

Yo เป็นอักษรตัวที่ 7 ของภาษาเบลารุส และอักษรตัวที่ 9 ของภาษารูซิน
ในภาษาเบลารุสและภาษารูซิน Ye และ Yo เป็นอักษรคนละตัวกัน และใช้แทนกันไม่ได้
ตำแหน่งอักขระ

| ชุดอักขระ | อักษร | ฐานสิบ | ฐานสิบหก |
| --- | --- | --- | --- |
| ยูนิโคด | ตัวใหญ่ | 1025 | U+0401 |
| ยูนิโคด | ตัวเล็ก | 1105 | U+0451 |
| ISO 8859-5 | ตัวใหญ่ | 161 | 0xA1 |
| ISO 8859-5 | ตัวเล็ก | 241 | 0xF1 |
| KOI8 | ตัวใหญ่ | 184 | 0xB8 |
| KOI8 | ตัวเล็ก | 168 | 0xA8 |
| Windows-1251 | ตัวใหญ่ | 168 | 0xA8 |
| Windows-1251 | ตัวเล็ก | 184 | 0xB8 |
การแข่งขันแบบมืออาชีพของเกมวอร์คราฟต์ 3

การแข่งขันแบบมืออาชีพของเกมวอร์คราฟต์ 3 เกิดขึ้นเนื่องจากความนิยมในตัวเกม วอร์คราฟต์ 3: หายนะเข้าครอบงำ และ วอร์คราฟต์ 3: บัลลังก์น้ำแข็ง ซึ่งมีการแข่งขันกันบ่อยครั้ง โดยเฉพาะอย่างยิ่งในประเทศจีน เยอรมนีและเกาหลีใต้ เกมวอร์คราฟต์ 3 ถูกจัดให้มีการแข่งขันในเทศกาลเกมหลายอย่าง เช่น เวิลด์ไซเบอร์เกมส์ อิเล็กทรอนิกส์สปอร์ตคัพ เวิลด์อีสปตอร์ตเกมส์ และเวิลด์ซีรีส์ออฟวิดีโอเกมส์ และนอกเหนือจะมีการแข่งขันในระดับมืออาชีพแล้ว ยังมีการจัดการแข่งขันทั่วไปอีกหลายอย่าง เนื่องจากมีผู้เล่นที่เล่นใน Battle.net มีจำนวนอยู่คงที่ระหว่าง 70,000 - 100,000 คนที่ทุกเวลา ในประเทศจีน ผู้เล่นเกมชาวจีนกว่า 500,000 ถูกจัดอันดับสำหรับเวิลด์ไซเบอร์เกมส์ปี 2006 โดยที่มีรางวัลสำหรับการแข่งขันต่อเดือนโดยเฉลี่ย 64,642 ดอลลาร์สหรัฐ. โดยผู้เล่นเกมมืออาชีพจะสามารถได้รับเงินจากหลายแห่ง โดยผู้เล่นมืออาชีพที่มีประสบการณ์มากจะมีสังกัดทีม โดยที่องค์การเล่นเกมของเดนมาร์ก Meet Your Makers รายงานว่าตนได้มีเงินจ่ายให้แก่นักเล่นเกมกว่า 300,000 ดอลลาร์สหรัฐต่อปี
รายชื่อตัวอย่างผู้เล่นมืออาชีพ

Cho Dae Hui - FoV
Chun Jung Hee - Sweet
Jang Jae Ho - Spirit Moon
Fredrik Johansson - MaDFroG
Li Xiaofeng - Sky
Manuel Schenkhuizen - Grubby
สังกัดทีมมืออาชีพ

Four Kings - สหราชอาณาจักร
Meet Your Makers - เดนมาร์ก
SK Gaming - เยอรมนี
World Elite - จีน
ดูเพิ่ม

วอร์คราฟต์ 3: เรนออฟเคออส
วอร์คราฟต์ 3: บัลลังก์น้ำแข็ง
การท่องเที่ยวเชิงการแพทย์ในประเทศอินเดีย

ไม่มี
อะพอลโลฮอสพิทอลส์ในเจนไน
ว็อกฮาดต์ทาวเวอส์เป็นสำนักงานใหญ่ของว็อกฮาดต์ฮอสพิทอลส์
โรงพยาบาลฟอร์ติสในนอยดา
การท่องเที่ยวเชิงการแพทย์เป็นภาคส่วนที่กำลังเติบโตประเทศอินเดีย ในช่วงกลาง ค.ศ. 2020 ภาคการท่องเที่ยวเชิงการแพทย์ของอินเดียคาดว่าจะมีมูลค่า 5–6 พันล้านดอลลาร์สหรัฐ โดยใน ค.ศ. 2017 มีผู้ป่วย 495,056 รายเดินทางไปอินเดียเพื่อรับการรักษาพยาบาล ตามรายงานของ ค.ศ. 2019 โดยสหพันธ์หอการค้าและอุตสาหกรรมอินเดียรวมถึงเอินส์ทแอนด์ยัง นักท่องเที่ยวเชิงการแพทย์ที่เดินทางมาถึงอินเดียส่วนใหญ่มาจากเอเชียตะวันออกเฉียงใต้, ตะวันออกกลาง แอฟริกา และภูมิภาคสมาคมเอเชียใต้เพื่อความร่วมมือระดับภูมิภาค นอกจากนี้ ประเทศอินเดียยังรับนักท่องเที่ยวเชิงการแพทย์จำนวนมากจากออสเตรเลีย, แคนาดา, จีน, รัสเซีย, สหราชอาณาจักร และสหรัฐ ส่วนเมืองเจนไนเป็นที่รู้จักในฐานะเมืองหลวงด้านการดูแลสุขภาพของอินเดีย
เพื่อส่งเสริมการสมัครและลดขั้นตอนการเดินทางสำหรับนักท่องเที่ยวเชิงการแพทย์ ทางรัฐบาลได้ขยายระบบวีซ่าท่องเที่ยวอิเล็กทรอนิกส์ในเดือนกุมภาพันธ์ ค.ศ. 2019 ซึ่งระยะเวลาพำนักสูงสุดภายใต้วีซ่านี้คือ 6 เดือน โดยตั้งแต่วันที่ 30 สิงหาคม ค.ศ. 2019 เป็นต้นไป ชาวต่างชาติสามารถรับการรักษาพยาบาลใด ๆ ในประเทศอินเดียได้ ยกเว้นการปลูกถ่ายอวัยวะโดยไม่ต้องมีวีซ่าทางการแพทย์
ในเดือนสิงหาคม ค.ศ. 2023 กระทรวงมหาดไทยของรัฐบาลอินเดียได้ประกาศการสร้างประเภทวีซ่าอายุษสำหรับชาวต่างชาติ เพื่อส่งเสริมการท่องเที่ยวเชิงการแพทย์ในประเทศอินเดีย
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ การท่องเที่ยวเชิงการแพทย์ในประเทศอินเดีย
Suryanarayan, N. (2017). "The role of the Russian language in India's Healthcare Sector". Russian Journal of Linguistics. Moscow. 21 (3): 515–529. doi:10.22363/2312-9182-2017-21-3-515-529. ISSN 2686-8024 – โดยทาง Peoples' Friendship University of Russia.
"How Technology Is Changing Health Care in India". Wharton School of the University of Pennsylvania.
กิจจา ทวีกุลกิจ

กิจจา ทวีกุลกิจ (เกิด ? ) หรือที่รู้จักกันโดยทั่วไปว่า หมอนิด เป็น หมอดูชาวไทยมีชื่อเสียงมาจากการทำนายทายทักดวงเมืองและเหตุการณ์ทางการเมือง
ประวัติ

หมอนิดเคยประกอบอาชีพเป็นเซลล์แมนมาก่อน แต่ไม่ประสบความสำเร็จ โดยเฉพาะอย่างในปี พ.ศ. 2523 จนถึงปี พ.ศ. 2531 ชีวิตตกอับเป็นอย่างมาก รวมทั้งมีหนี้สินจำนวนมาก จนกระทั่งวันหนึ่งได้ไปตกปลาที่บ่อตกปลาละแวกกรุงเทพ ฯ ฝั่งตะวันออก ทำให้ได้รู้จักกับเจ้าของสวนอาหารแห่งหนึ่ง ซึ่งกลายมาเป็นผู้ให้ความช่วยเหลือแก่ครอบครัว และภรรยาได้พาไปร่างทรงแถวฝั่งธน ฯ และร่างทรงก็ได้ทักว่ามีองค์ประทับอยู่ในตัว แรกเริ่มเจ้าตัวยังไม่เชื่อ แต่เมื่อกาลเวลาผ่านไปเรื่อย ๆ หลายสิ่งได้พิสูจน์เห็นว่า ทำนายได้แม่นยำ จึงยึดอาชีพเป็นหมอดูมาจนปัจจุบันนี้
หมอนิด มีชื่อเสียงมาจากการทำนายทายทักดวงเมืองและเหตุการณ์การเมืองอย่างตรงไปตรงมา ไม่เกรงใจใคร ไม่หวั่นกลัวอิทธิพลผู้มีอำนาจ เหตุการณ์ที่สร้างชื่อเสียงให้กับหมอนิดและสร้างแรงกระเพื่อมในวงการการเมืองและวงการโหราศาสตร์ไทย ได้แก่การทำนายที่เอาอาชีพเป็นเดิมพันในรายการถึงลูกถึงคน เมื่อวันที่ 1 ธันวาคม พ.ศ. 2547 ดำเนินรายการโดย สรยุทธ สุทัศนะจินดา ท่ามกลางหมอดูชื่อดังจำนวนมากที่ทำนายว่านายกรัฐมนตรี พ.ต.ท. ทักษิณ ชินวัตร ในขณะนั้นจะสามารถอยู่ครบวาระเป็นสมัยที่สอง แต่หมอนิดกลับทำนายในทางตรงกันข้าม โดยได้กล่าวว่า "นายกทักษิณ จะอยู่ไม่ครบเทอม ถ้าครบมาเผาบ้านตนได้เลย" และ "นายกรัฐมนตรีคนดังกล่าวจะไม่มีแผ่นดินอยู่", "นายกจะต้องขึ้นศาล"ฯลฯ นอกจากนี้ยังมีคำทำนายในรายการคนในข่าว ทาง ASTV ดำเนินรายการโดย อัญชลี ไพรีรัก ว่า "จะมีรถที่ประชาชนไม่มีโอกาสได้ใช้ ออกมาวิ่งบนถนนก่อนเดือนตุลาคม" ซึ่งในอีก 2 สัปดาห์ ก็เกิดเหตุการณ์รัฐประหารในคืนวันที่ 19 กันยายน พ.ศ. 2549 และยังทำนายล่วงหน้า 4 ปี ถึง ผลการเลือกตั้งผู้ว่าราชการจังหวัดกรุงเทพฯ ในวันที่ 5 ตุลาคม พ.ศ. 2551 ในรายการ คม ชัด ลึก ช่องเนชั่นแชนแนล ดำเนินรายการ โดยธีระ ธัญไพบูลย์ ว่า "คุณอภิรักษ์ จะได้เป็นผู้ว่า ถึง 2 สมัยติดกัน"
นอกจากเหตุการณ์ทางการเมืองที่สร้างชื่อเสียงให้กับหมอนิด หมอนิดยังได้ทำนายทายทักถึงเหตุการณ์รุนแรงทางสามจังหวัดชายแดนภาคใต้อย่างแม่นยำล่วงหน้า และคอยเตือนทุกคนเรื่องภัยธรรมชาติต่าง ๆ ของเมืองไทยอยู่เสมอ ไม่ว่าจะเป็นเรื่องการเกิดแผ่นดินไหว เรื่องน้ำท่วม ที่สำคัญ ได้เคยทำนายเรื่องคลื่นยักษ์สึนามิ ล่วงหน้าก่อนที่คนไทยจะรู้จักคลื่นยักษ์ชนิดนี้
ทั้งนี้ การทำนายของหมอนิดก็มีส่วนที่ผิดพลาดมากเช่นกัน เช่น ทำนายว่าจะมีการรัฐประหารซ้ำในรัฐบาลพลเอกสุรยุทธ์ จุลานนท์, จะไม่มีการเลือกตั้งในเดือนธันวาคม ปี พ.ศ. 2550 อย่างแน่นอน, พรรคพลังประชาชนจะชนะการเลือกตั้ง แต่นายอภิสิทธิ์ เวชชาชีวะ จะได้เป็นนายก, พล.อ.สพรั่ง กัลยาณมิตรจะได้เป็นผู้บัญชาการทหารบกต่อจาก พล.อ.สนธิ บุญยรัตกลิน, ในเดือนกุมภาพันธ์ พ.ศ. 2551 จะมีคนกลางที่มีอักษรย่อ "พ" ขึ้นเป็นนายกรัฐมนตรี, หลังนายสมชาย วงศ์สวัสดิ์พ้นตำแหน่งนายกไปแล้ว แต่นายอภิสิทธิ์จะไม่ได้เป็นนายก เป็นต้น
ปัจจุบันหมอนิด มีเว็บไซต์ส่วนตัว ที่มีหน้าแรกทำนายเหตุการณ์บ้านเมือง ซึ่งมีผู้สนใจติดตามอยู่ตลอดเวลา และมีงานเขียนประจำในคอลัมน์ทำนายชะตาบ้านเมือง ในนิตยสาร Who
แหล่งข้อมูลอื่น

เว็บไซต์ส่วนตัวหมอนิด เก็บถาวร 2007-04-16 ที่ เวย์แบ็กแมชชีน
กิจการวิทยุสาธารณะ

| ช่อง | ความถี่ (MHz) |
| --- | --- |
1: 409.7500
2: 409.7625
3: 409.7750
4: 409.7875
5: 409.8000
6: 409.8125
7: 409.8250
8: 409.8375
9: 409.8500
10: 409.8625
11: 409.8750
12: 409.8875
13: 409.9000
14: 409.9125
15: 409.9250
16: 409.9375
17: 409.9500
18: 409.9625
19: 409.9750
20: 409.9875
กิจการวิทยุสาธารณะ (อังกฤษ: Public Radio Service: PRS) เป็นกิจการวิทยุส่วนบุคคลวอล์คกี้-ทอล์คกี้ในสาธารณรัฐประชาชนจีน รวมถึงฮ่องกงและมาเก๊า แต่ไม่รวมไต้หวัน สามารถใช้งานได้โดยไม่ต้องมีใบอนุญาต โดยใช้คลื่นความถี่ 409 MHz. มีชื่อเรียกอีกอย่างว่า PRS409 คล้ายกับกิจการวิทยุครอบครัว (Family Radio Service: FRS) ของสหรัฐ และ PMR446 ในสหภาพยุโรป
ข้อมูลทางเทคนิค

กิจการวิทยุสาธารณะ ใช้การกล้ำความถี่ย่านความถี่แคบ (NBFM) โดยมีค่าเบี่ยงเบนสูงสุด 2.5 kHz ช่องต่าง ๆ มีระยะห่างระหว่างช่อง 12.5 kHz โดยจำกัดพลังงานการแผ่รังสีที่มีประสิทธิภาพไว้ที่ 500 มิลลิวัตต์
ดูเพิ่ม

ย่านความถี่ 70 เซนติเมตร
CDCSS
ระบบสเคลวซ์แบบใช้รหัสโทนต่อเนื่อง (CTCSS)
กิจการวิทยุเคลื่อนที่ทั่วไป
KDR 444
LPD433
กิจการวิทยุใช้งานอเนกประสงค์
กิจการวิทยุส่วนบุคคล
ยูเอชเอฟ ซีบี
กรด

กรด (อังกฤษ: acid, มาจากภาษาละติน acidus/acēre หมายถึง "เปรี้ยว") เป็นสสารซึ่งทำปฏิกิริยากับเบส โดยทั่วไป กรดสามารถระบุได้ด้วยรสเปรี้ยว, สมบัติทำปฏิกิริยากับโลหะอย่างแคลเซียม และเบสอย่างโซเดียมคาร์บอเนต กรดที่ละลายน้ำมี pH น้อยกว่า 7 โดยที่กรดจะแรงขึ้นตามค่า pH ที่ลดลง และเปลี่ยนกระดาษลิตมัสสีน้ำเงินเป็นแดง
ตัวอย่างทั่วไปของกรด รวมไปถึง กรดน้ำส้ม (น้ำส้มสายชู), กรดซัลฟิวริก (ในแบตเตอรีรถยนต์), และกรดทาร์ทาริก (ในการทำขนม) ดังสามตัวอย่างข้างต้น กรดสามารถเป็นได้ทั้งสารละลาย ของเหลวหรือของแข็ง สำหรับแก๊ส อย่างเช่น ไฮโดรเจนคลอไรด์ ก็เป็นกรดได้เช่นกัน กรดแรงและกรดอ่อนเข้มข้นบางตัวมีฤทธิ์กัดกร่อน แต่มีข้อยกเว้น เช่น คาร์บอรีนและกรดบอริก
นิยามกรดโดยทั่วไปมีสามนิยาม ได้แก่ นิยามอาร์เรเนียส นิยามเบรินสเตด-ลาวรี และนิยามลิวอิส นิยามอาร์เรเนียสกล่าววว่า กรดคือ สสารที่เพิ่มความเข้มข้นของไฮโดรเนียมไอออน (H3O+) ในสารละลาย นิยามเบรินสเตด-ลาวรีเป็นการขยายขึ้น คือ กรดเป็นสสารซึ่งสามารถทำหน้าที่ให้โปรตอน กรดส่วนมากที่พบในชีวิตประจำวันเป็นสารละลายในน้ำ หรือสามารถละลายได้ในน้ำ และสองนิยามนี้เกี่ยวเนื่องที่สุด สาเหตุที่ pH ของกรดน้อยกว่า 7 นั้น เป็นเพราะความเข้มข้นของไฮโดรเนียมไอออนมากกว่า 10-7 โมลต่อลิตร เนื่องจาก pH นิยามเป็นลอการิทึมลบของความเข้มข้นของไฮโดรเนียมไออน ดังนั้น กรดจึงมี pH น้อยกว่า 7 ตามนิยามเบรินสเตด-ลาวรี สารประกอบใดซึ่งสามารถให้โปรตอนง่ายสามารถพิจารณาได้ว่าเป็นกรด ตัวอย่างมีแอลกอฮอล์และเอมีน ซึ่งมีหมู่ O-H หรือ N-H
ในทางเคมี นิยามกรดลิวอิสเป็นนิยามที่พบมากที่สุด กรดลิวอิสเป็นตัวรับอิเล็กตรอนคู่โดดเดี่ยว ตัวอย่างกรดลิวอิส รวมไปถึงไอออนลบโลหะทั้งหมด และโมเลกุลอิเล็กตรอนน้อย เช่น โบรอนฟลูออไรด์ และอะลูมิเนียมไตรคลอไรด์ ไฮโดรเนียมไอออนเป็นกรดตามทั้งสามนิยามข้างต้น ที่น่าสนใจคือ แม้แอลกอฮอล์และเอมีนสามารถเป็นกรดเบรินเสตด-ลาวรีได้ตามที่อธิบายข้างต้น ทั้งสองยังทำหน้าที่เป็นเบสลิวอิสได้ เนื่องจากอะตอมออกซิเจนและไนโตรเจนมีอิเล็กตรอนคู่โดดเดี่ยว
สมบัติของกรด

กรดมีสมบัติกัดกร่อนโลหะ หินปูน หรือเนื้อเยื่อของร่างกาย
กรดทุกชนิดนำไฟฟ้าได้ดี
กรดหลายชนิดมีรสเปรี้ยว แต่บางชนิดก็ไม่มีรสเปรี้ยว เช่น กรดคาร์บอนิก (โซดา)
กรดทำปฏิกิริยากับเบส จะสะเทินและได้น้ำกับเกลือ
สมบัติของกรด > การแตกตัวของไอออน

ในสารละลายกรดทุกชนิด จะมีไอออนที่เหมือนกันอยู่ส่วนหนึ่งคือไฮโดรเจนไอออน H+ เมื่อรวมกับน้ำจะได้เป็นไฮโดรเนียมไอออน H3O+ ตัวอย่างเช่น กรดไฮโดรคลอริก (HCl) ซึ่งเกิดจากสารประกอบไฮโดรเจนคลอไรด์ HCl ละลายในน้ำ โมเลกุลของ HCl และน้ำต่างก็เป็นโมเลกุลมีขั้ว จึงเกิดแรงดึงดูดระหว่างขั้วของ HCl กับน้ำ โดยที่โปรตอน (H) ของ HCl ถูกดึงดูดโดยโมเลกุลของน้ำเกิดเป็นไฮโดรเนียมไอออน H+ + H2O → H3O+ ในบางครั้งเขียนแทน H3O+ ด้วย H+ โดยเป็นที่เข้าใจว่า H+ นั้นจะอยู่รวมกับโมเลกุลของน้ำในรูป H3O+ เสมอ
ไฮโดรเนียมไอออนในน้ำไม่ได้อยู่เป็นไอออนเดียว แต่จะมีน้ำหลายโมเลกุลมาล้อมรอบด้วย อาจอยู่ในรูปของ H5O2+, H7O3+, H9O4+ เป็นต้น ส่วนไอออนลบที่เหลือจากการแตกตัวก็จะมีน้ำมาล้อมรอบเช่นกัน หรืออาจทำปฏิกิริยากับสารอื่นที่ละลายปนอยู่ด้วยกัน
ตัวอย่าง สมการเคมีแสดงการแตกตัวของไอออนของกรดในน้ำ
ประเภทของกรด

กรดแบ่งเป็น 2 ประเภท คือ
กรดอินทรีย์ เป็นกรดที่ได้จากธรรมชาติ เกิดขึ้นจากสิ่งมีชีวิต เช่น กรดน้ำส้ม (กรดน้ำส้ม) กรดซิตริก (กรดมะนาว) กรดแอสคอร์บิก (วิตามินซี) กรดอะมิโน ฯลฯ
กรดอนินทรีย์ เป็นกรดที่ได้จากแร่ธาตุ บางครั้งเรียกว่ากรดแร่ เช่น กรดซัลฟิวริก (กรดกำมะถัน) กรดไฮโดรคลอริก (กรดเกลือ) กรดไนตริก (กรดดินประสิว) ฯลฯ
หรืออาจแบ่งตามความสามารถในการแตกตัวให้ไฮโดรเจนไอออน มี 2 ชนิดคือ กรดแก่และกรดอ่อน
กรดแก่ กรดกลุ่มนี้มีค่า pKa น้อยกว่า 1.74 เช่น กรดไฮโดรคลอริก กรดไนตริก กรดซัลฟิวริก ฯลฯ
กรดแก่ยิ่งยวด เป็นกรดแก่เช่นกัน แต่สามารถแตกตัวให้ไฮโดรเจนไอออนมากกว่ากรดซัลฟิวริกเข้มข้น 100% จึงมีค่า pH น้อยกว่า 0 เช่น กรดฟลูออโรแอนติมอนิก
กรดอ่อน กรดกลุ่มนี้มีค่า pKa ไม่น้อยกว่า 1.74 แต่ก็ไม่ถึงกับเป็นกลาง เช่น กรดน้ำส้ม กรดคาร์บอนิก กรดไฮโดรซัลฟิวริก ฯลฯ
การทดสอบกรด

ใช้กระดาษลิตมัส กรดจะเปลี่ยนกระดาษจากสีน้ำเงินหรือสีม่วง เป็นสีแดงหรือสีส้ม
ใช้เจนเชียนไวโอเลต (หรือเมทิลไวโอเลต) ถ้าเป็นกรดอนินทรีย์ สีของเจนเชียนไวโอเลตจะเปลี่ยนเป็นสีเขียว ส่วนกรดอินทรีย์จะเปลี่ยนเป็นสีน้ำเงินหรือสีม่วง
ทฤษฎีกรด-เบส

บทความหลัก: ทฤษฎีกรด–เบส
คำว่า ‘กรด’ ในภาษาอังกฤษ (acid) มาจากภาษาละตินว่า แอซิดัส (acidus) ซึ่งแปลว่าเปรี้ยว แต่ในวิชาเคมีมีความหมายแตกต่างออกไป โดยมีทฤษฎีกรด-เบส เป็นตัวขยายความ
ทฤษฎีกรด-เบส อาร์เรเนียส (สวันเต อาร์เรเนียส) ระบุว่า กรด เมื่อละลายในน้ำแล้วจะเพิ่มความเข้มข้นของไฮโดรเนียมไอออน ส่วนเบสเมื่อละลายน้ำจะเพิ่มความเข้มข้นของไฮดรอกไซด์ไอออน
หมายเหตุ : นิยามดังกล่าวจำกัดอยู่เฉพาะกรดและเบสที่ละลายได้ในน้ำเท่านั้น
ทฤษฎีกรด-เบส เบรินสเตต-ลาวรี (โยฮันเนส เบรินสเตต และทอมัส ลาวรี) ระบุว่า กรด เป็นตัวให้โปรตอน และเบส เป็นตัวรับโปรตอน ซึ่งกรดและเบสที่สอดคล้องกันจะอยู่ในรูปคู่กรด-เบส 
หมายเหตุ : นิยามนี้สามารถใช้อธิบายความเป็นกรด-เบสของสาร โดยไม่จำเป็นต้องละลายน้ำก็ได้
ทฤษฎีกรด-เบส ลิวอิส (กิลเบิร์ต ลิวอิส) ระบุว่า กรดเป็นตัวรับคู่อิเล็กตรอน และเบสเป็นตัวให้คู่อิเล็กตรอน (บางทีอาจเรียกกรดและเบสในทฤษฎีนี้ว่า กรดลิวอิส และเบสลิวอิส) 
หมายเหตุ : ทฤษฎีนี้สามารถใช้อธิบายสารที่แตกตัวแล้วไม่ได้โปรตอน เช่น ไอร์ออน (III) คลอไรด์
กฤษฎา นิลไสว

จ่าอากาศเอก กฤษฎา นิลไสว (นามเดิม ยามีน ทราวาเร่; 17 เมษายน พ.ศ. 2535) ชื่อเล่น ยามีน เป็นนักวอลเลย์บอลชาวไทยเชื้อสายมาลี เขาเล่นตำแหน่งบอลกลางให้กับสโมสรวอลเลย์บอลแอร์ฟอร์ซ
สังกัดสโมสร

ชลบุรี-อี.เทค-แอร์ฟอร์ซ (พ.ศ. 2554 – 2559)
แอร์ฟอร์ซ วีซี (พ.ศ. 2559 – ปัจจุบัน)
เอสซีเอเอ วีซี (พ.ศ. 2560)
รางวัลที่ได้รับ > สโมสร

วอลเลย์บอลไทยแลนด์ลีก ฤดูกาล 2010–11 -  ชนะเลิศ, ร่วมกับชลบุรี วีซี
วอลเลย์บอลไทยแลนด์ลีก ฤดูกาล 2011–12 -  ชนะเลิศ, ร่วมกับชลบุรี วีซี
วอลเลย์บอลไทยแลนด์ลีก ฤดูกาล 2012–13 -  อันดับ 3, ร่วมกับชลบุรี วีซี
วอลเลย์บอลไทยแลนด์ลีก ฤดูกาล 2013–14 -  รองชนะเลิศ, ร่วมกับชลบุรี วีซี
วอลเลย์บอลไทยเดนมาร์คซูเปอร์ลีก 2014 -  ชนะเลิศ, ร่วมกับชลบุรี วีซี
วอลเลย์บอลไทยแลนด์ลีก ฤดูกาล 2014–15 -  รองชนะเลิศ, ร่วมกับชลบุรี วีซี
วอลเลย์บอลไทยเดนมาร์คซูเปอร์ลีก 2015 -  ชนะเลิศ, ร่วมกับชลบุรี วีซี
วอลเลย์บอลไทยแลนด์ลีก ฤดูกาล 2015–16 -  อันดับ 3, ร่วมกับชลบุรี วีซี
วอลเลย์บอลไทยเดนมาร์คซูเปอร์ลีก 2016 -  รองชนะเลิศ, ร่วมกับชลบุรี วีซี
วอลเลย์บอลไทยแลนด์ลีก ฤดูกาล 2016–17 -  ชนะเลิศ, ร่วมกับแอร์ฟอร์ซ วีซี
วอลเลย์บอลไทยเดนมาร์คซูเปอร์ลีก 2018 -  ชนะเลิศ, ร่วมกับแอร์ฟอร์ซ วีซี
วอลเลย์บอลไทยแลนด์ลีก ฤดูกาล 2020 -  รองชนะเลิศ, ร่วมกับไดมอนด์ ฟู้ด วิซี
วอลเลย์บอลไทยแลนด์ลีก ฤดูกาล 2020–21 -  รองชนะเลิศ, ร่วมกับไดมอนด์ ฟู้ด วิซี
วอลเลย์บอลไทยแลนด์ลีก ฤดูกาล 2021–22 -  ชนะเลิศ, ร่วมกับไดมอนด์ ฟู้ด-ไฟน์เชฟ สปอร์ต คลับ
วอลเลย์บอลไทยแลนด์ลีก ฤดูกาล 2022–23 -  ชนะเลิศ, ร่วมกับนครราชสีมา ฮุ่ยหวาง คิวมินซี วีซี
เครื่องราชอิสริยาภรณ์

พ.ศ. 2558 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเหรียญทองดิเรกคุณาภรณ์ (ร.ท.ภ.)
พ.ศ. 2557 -  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นเหรียญเงินดิเรกคุณาภรณ์ (ร.ง.ภ.)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กฤษฎา นิลไสว
กฤษฎา นิลไสว ที่เฟซบุ๊ก
| ด ค กวอลเลย์บอลชายทีมชาติไทยชุดปัจจุบัน |
| --- | --- |
 4 อนุตร พรมจันทร์  9 นภาเดช พินิจดี  10 บุญญฤทธิ์ วงศ์ทร  12 ธนธัต ทวีรัตน์  13 มาวิน มณีวงษ์  14 ธนภัทร เจริญสุข  16 จักรกริช ถนอมน้อย  19 คริสโตเฟอร์ อาลิ อุปคำ  20 ชยุตม์ คงเรือง  22 อนุรักษ์ พันธุ์รัมย์  23 อัศนพรรณ จันทจร  25 กฤษฎา นิลไสว   ผู้ฝึกสอน: พัก คี-ว็อน
กิจการเคลื่อนที่ทางทะเล

กิจการเคลื่อนที่ทางทะเล (อังกฤษ: Maritime mobile service: MMS หรือ Maritime mobile radiocommunication service) เป็นกิจการเคลื่อนที่ (Mobile service) ระหว่างสถานีชายฝั่งและสถานีเรือ หรือหรือระหว่างสถานีเรือ หรือระหว่างสถานีสื่อสารประจำเรือ (On-board communication stations) ที่เกี่ยวข้อง ซึ่งบริการนี้อาจถูกใช้งานโดยสถานียานช่วยชีวิต (Survival craft stations) และ สถานีวิทยุบอกตำแหน่งฉุกเฉิน (Emergency position-indicating radiobeacon stations)
การจัดหมวดหมู่

กิจการวิทยุคมนาคมแบ่งประเภทตามระเบียบของข้อบังคับวิทยุของสหภาพโทรคมนาคมระหว่างประเทศ (ITU Radio Regulations) (มาตรา 1) ดังนี้
เครื่องวิทยุคมนาคมในกิจการเคลื่อนที่ทางทะเล (Maritime mobile service)
กิจการเคลื่อนที่ทางทะเลผ่านดาวเทียม (Maritime mobile-satellite service) (มาตรา 1.29)
กิจการปฏิบัติการท่าเรือ (Port operations service) (มาตรา 1.30)
กิจการเกี่ยวกับการเคลื่อนที่ของเรือ (Ship movement service) (มาตรา 1.31)
การจัดสรรคลื่นความถี่

การจัดสรรความถี่วิทยุนั้น ถูกกำหนดตามมาตรา 5 ของข้อบังคับวิทยุของสหภาพโทรคมนาคมระหว่างประเทศ (เพิ่มเติมปี พ.ศ. 2555)
ในการปรับปรุงการใช้งานความถี่ร่วมกัน การจัดสรรของกิจการต่าง ๆ ส่วนใหญ่ที่มีการระบุไว้ในเอกสารได้ถูกรวบรวมไว้ในตารางการจัดสรรคลื่นความถี่ และการจัดสรรความถี่ระดับชาติ ซึ่งอยู่ในความรับผิดชอบของหน่วยงานที่กำกับดูแลการใช้ความถี่ของชาตินั้น ๆ โดยอาจจะกำหนดให้เป็นความถี่หลัก ความถีรอง ความถี่พิเศษ และความถี่ที่ใช้ร่วมกัน
การจัดสรรความถี่หลัก: ระบุด้วยการเขียนตัวพิมพ์ใหญ่ ในประเทศไทยใช้การขีดเส้นใต้
การจัดสรรความที่รอง: ระบุด้วยการเขียนตัวพิมพ์เล็ก ในประเทศไทยใช้การไม่ขีดเส้นใต้
การจัดสรรเฉพาะหรือใช้งานร่วมกัน: อยู่ในความรับผิดชอบของฝ่ายบริหาร
อย่างไรก็ตาม การใช้งานความถี่ในทางการทหารบนย่านความถี่ที่ใช้งานสำหรับพลเรือน จะเป็นไปตามข้อบังคับวิทยุของสหภาพโทรคมนาคมระหว่างประเทศ ซึ่งในประเทศเนโท การใช้ความถี่ในทางทหารจะเป็นไปตามข้อตกลงร่วมกันในการใช้งานความถี่ของพลเรือนและทหารของเนโท (NATO Joint Civil/Military Frequency Agreement: NJFA)
ดูเพิ่ม

สถานีวิทยุ
กิจการวิทยุคมนาคม
กิจการวิทยุคมนาคม

สถานีวิทยุในกิจการวิทยุสมัครเล่น
กิจการวิทยุคมนาคม (อังกฤษ: Radio communication service หรือ radiocommunication service) เป็นไปตามมาตรา 1 ข้อ 1.19 ของข้อบังคับวิทยุของสหภาพโทรคมนาคมระหว่างประเทศ (ITU Radio Regulations: ITU RR) ซึ่งกำหนดว่า "กิจการ...ที่เกี่ยวข้องกับการส่ง การปล่อย และ/หรือ การรับคลื่นวิทยุเพื่อวัตถุประสงค์ด้านการโทรคมนาคมโดยเฉพาะ"
วิทยุคมนาคมถูกแบ่งออกเป็นวิทยุคมนาคมในอวกาศและบนภาคพื้น โดยวิทยุคมนาคมในอวกาศถูกกำหนดไว้ในข้อบังคับวิทยุฯ ว่า มาตรา 1 ข้อ 1.8 ระบุว่า "วิทยุคมนาใด ๆ ที่เกี่ยวข้องกับการใช้สถานีอวกาศตั้งแต่หนึ่งแห่งขึ้นไป หรือการใช้ดาวเทียมในการสะท้อนกลับหรือวัตถุอื่นในอวกาศตั้งแต่หนึ่งดวงขึ้นไป" ส่วนวิทยุคมนาคมภาคพื้นได้ให้คำจำกัดความไว้ว่า "วิทยุคมนาคมใด ๆ นอกเหนือจากวิทยุคมนาคมอวกาศ หรือวิทยุดาราศาสตร์"
ในแต่ละประเทศจะมีหน่วยงานที่คอยกำกับดูแลกิจการวิทยุคมนาคม ทั้งในด้านของการใช้ความถี่และด้านของอุปกรณ์ส่งสัญญาณ โดยหน่วยงานนั้นมักจะเป็นสมาชิกของสหภาพโทรคมนาคมระหว่างประเทศด้วย ซึ่งอาจจะยึดตามข้อบังคับวิทยุของสหภาพฯ หรืออาจจะกำหนดกิจการอื่น ๆ เพิ่มเติมขึ้นมาได้
การแบ่งประเภท > กิจการย่อยและการกำหนดเอง

กิจการบางชนิดเป็นส่วนย่อยของกิจการอื่น ตัวอย่างเช่น กิจการเคลื่อนที่ทางบกถือว่าเป็นสาขาหนึ่งของกิจการเคลื่อนที่ ซึ่งครอบคลุมหมดทั้งการเคลื่อนที่ทางบก ทางเรือ และทางอากาศ ซึ่งกิจการวิทยุคมนาคมภาคพื้นดินหลายประเภทมีการบริการวิทยุคมนาคมอวกาศ เช่น กิจการวิทยุกระจายเสียงและวิทยุโทรทัศน์ และ กิจการวิทยุกระจายเสียงและวิทยุโทรทัศน์ผ่านดาวเทียม
ส่วนแยกย่อยเพิ่มเติมของกิจการต่าง ๆ ในระดับสากลอาจจะถูกกำหนดเพิ่มเติมขึ้นมาได้ในระดับประเทศ เช่น ภายในกิจการเคลื่อนที่ทางบก ประเทศนั้น ๆ อาจจะเลือกที่จะกำหนดกิจการอื่นเพิ่มเติม เช่น กิจการเพจจิ้ง กิจการวิทยุสื่อสารสองทาง กิจการโทรคมนาคม กิจการวิทยุเคลื่อนที่ทรังก์ เป็นต้น ซึ่งคำจำกัดความของแต่ละส่วนย่อยเหล่านี้จะขึ้นอยู่กับลักษณะของกิจการนั้น ๆ มากกว่าที่จะอ้างอิงกิจการวิทยุคมนาคมในระดับสากล ซึ่งในอีกความหมายหนึ่ง "กิจการ" (Service) สามารถใช้งานได้ในสองลักษณะที่แตกต่างกันได้ ไม่ว่าจะในรูปแบบของการกำหนดเฉพาะในประเทศนั้น ๆ โดยมีข้อยกเว้นบางข้อที่ได้รับการยกเว้นจากข้อบังคับวิทยุฯ ซึ่งการใช้คลื่นความถี่จะต้องสอดคล้องกับคำจำกัดความสากลของกิจการวิทยุ
การท่องเที่ยวอวกาศ

ลูกเรือโซยุซ เอ็มเอส-20 บนสถานีอวกาศนานาชาติ จากซ้ายไปขวา: ยูซากุ มาเอซาวะ (นักท่องเที่ยวอวกาศ), อะเลคซันดร์ มิซูร์กิน (นักบินอวกาศ) และโยโซะ ฮิราโนะ (นักท่องเที่ยวอวกาศ)
การท่องเที่ยวอวกาศ เป็นการเที่ยวอวกาศของมนุษย์ด้วยจุดประสงค์เชิงสันทนาการ การท่องเที่ยวอวกาศมีหลายแบบ เช่น บนวงโคจร ใต้วงโคจร และการท่องเที่ยวอวกาศที่ดวงจันทร์
อ่านเพิ่ม

Abitzsch, Sven (May 15, 1996). Prospects of Space Tourism. 9th European Aerospace Congress – Visions and Limits of Long-term Aerospace Developments. Aerospace Institute, Technical University of Berlin: Space Future Consulting. คลังข้อมูลเก่าเก็บจากแหล่งเดิมเมื่อ 2013-12-19. สืบค้นเมื่อ 2023-12-14.
Manber, Jeffrey (2009). Selling Peace: Inside the Soviet Conspiracy That Transformed the U.S. Space Program. Burlington, Ont: Apogee. ISBN 978-1-926592-08-4.